**Αθήνα:** 15.04.2019

**ΑΝΑΚΟΙΝΩΣΗ**

**Παράσταση διαμαρτυρίας στην ΕΡΤ από την ΟΜΚΕ και όλο το αναπηρικό κίνημα**

Η ΕΣΑμεΑ καλεί όλα τα μέλη της αλλά και κάθε πολίτη σε παράσταση διαμαρτυρίας έξω από το Ραδιομέγαρο της ΕΡΤ, Λεωφ. Μεσογείων 432, την Τρίτη 16 Απριλίου και ώρα 2 το μεσημέρι μέχρι και τις 9 το βράδυ, που διοργανώνει η Ομοσπονδία Κωφών Ελλάδος.

«Η ΟΜΚΕ εκφράζει την οργή και αγανάκτησή της για το γεγονός ότι από την επίσημη πρεμιέρα της ΕΡΤ Sports HD, στις 8 Φεβρουαρίου 2019, η μετάδοση στη νοηματική του κεντρικού δελτίου ειδήσεων, των 21:00, στο συγκεκριμένο κανάλι έχει ήδη ακυρωθεί πολλές φορές εξαιτίας αθλητικών μεταδόσεων και χωρίς καμία ενημέρωση προς την ΟΜΚΕ. Πρόκειται για κατάφωρη διάκριση σε βάρος των κωφών-βαρήκοων τηλεθεατών, η ενημέρωση των οποίων απαιτούμε να αντιμετωπίζεται με την ίδια σοβαρότητα και σε ισότιμη βάση με τους υπόλοιπους πολίτες, όπως άλλωστε προβλέπεται από τις διατάξεις του άρθρου 67 του Ν. 4488/2017.

Απαιτούμε άμεσα να διασφαλιστεί η απρόσκοπτη, καθημερινή τηλεοπτική μετάδοση του κεντρικού δελτίου ειδήσεων στη νοηματική, στις 21:00, με ταυτόχρονη αναγραφή υποτίτλων στην ελληνική γλώσσα, χωρίς εκπτώσεις και αστερίσκους, όπως ακριβώς ισχύει και για το δελτίο που απευθύνεται στους ακούοντες πολίτες».

**ΕΡΤ αληθινά ανοιχτή σε όλους.**

**Θα είμαστε όλοι εκεί!**

**Βίντεο στη νοηματική** <https://www.omke.gr/anakoinwseis/parastasi-diamartyrias-ert-16042019/>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |